**О Б А В Е Ш Т Е Њ Е**

**ЗА УПИС ДЕЦЕ У ПРВИ РАЗРЕД ОСНОВНЕ ШКОЛЕ**

**ЗА ШКОЛСКУ 2020/21. ГОДИНУ**

**У ПРВИ РАЗРЕД школске 2020/21. године уписују се деца рођена од 1.3.2013. до 28.2.2014. године.**

Изузетно, када је то у најбољем интересу детета, детету се може одложити упис за годину дана од стране школе, а на основу мишљења интерресорне комисије, које садржи доказе о потреби одлагања и предлог мера додатне образовне, здравствене или социјалне подршке детету у периоду до поласка у школу.

Дете старости од шест до шест и по година уписује се у први разред након провере спремности за полазак у школу (превремени упис) . Школа је дужна да организује проверу спремности.

Ако дете старије од седам и по година због болести или других разлога није уписано у први разред, може да се упише у први или одговарајући разред на основу предходне провере знања.

**УПИС** ће се обављати код секретара школе од **1.4. до 31.5.2020.** по следећем распореду:

**понедељак, уторак, четвртак, петак**

**од 8:00 до 12:00 часова**

**среда**

**од 15:00 до 18:30 часова**

**Документа потребна за упис:**

1. **Потврда о обављеном лекарском прегледу детета;**
2. **Уверење о завршеном припремном предшколском програму детета;**

**Приликом уписа, родитељи нису у обавези да доставе Извод из матичне књиге рођених и потврду о пребивалишту за дете у папирној форми, већ ће Школа путем е-уписа (приступа е-Управи) имати могућност да прибавља наведена документа.**

Основна школа ,,20. октобар“, поред **редовне наставе**, организује **продужени боравак и целодневну наставу** за ученике првог и другог разреда.

**Продужени боравак:**

**Организован је у обе смене, од 7:30- 18 часова.** Ученици имају редован распоред часова, а пре или после наставе, време проводе у боравку са децом из различитих одељења у изради домаћих задатака, кроз заједничке рекреативне, спортске, креативне активности. Због тога се дешава да део школских обавеза остане и за рад код куће. Време одласка из продуженог боравка није исто за све ученике, јер родитељи у различито време долазе по децу.

**Целодневна настава:**

Редовна настава, ваннаставне активности и самостални рад ученика у одељењима целодневне наставе реализују два учитеља од **8-15:30 часова** и обавезно је присуство ученика у том периоду. Могућност ранијег изласка постоји само у ретким и оправданим случајевима. Учитељ је са ученицима до 16 часова, а затим је обезбеђено дежурство учитеља у продуженом боравку до 18 часова.

Од трећег разреда и ова одељења иду у школу по сменама.

Због велике потребе родитеља за оваквим обликом наставе, а у складу са могућностима школе, у школској 2020/21. години планирано је да се упишу **два** одељења целодневне наставе, тачније педесет ученика. Предност при упису имају:

1. Деца без родитељског старања (потребно је приложити потврду Центра за социјални рад);
2. Деца самохраних родитеља (потребно је приложити доказ о статусу);
3. Деца чија су оба родитеља запослена (потребно је приложити потврду да су запослени);
4. Редослед при упису;

На Ваше потребе одговорићемо у складу са могућностима школе.

Захваљујемо на сарадњи.

Директор школе

Бранислав Недељковић